મળતી માહિતી મુજબ સાણંદના ગોધાવી ગામમાં કાળુસિંહ દીપસિંહ વાઘેલા પોતાના પરિવાર સાથે રહે છે. તેમના પરિવારમાં પિતા દીપસિંહ વાઘેલા અને સમરથસિંહ વાઘેલા તેમજ અન્ય પરિવારજનો છે. ગોધાવી ગામની સીમમાં તેમની સંયુક્ત માલિકીની જમીન આવેલી છે. વર્ષ ૧૯૯૧થી દીપસિંહ અને સમરથસિંહે ભેગા મળી કાળુસિંહની જાણ બહાર તેમની જમીન રાજપથ ક્લબ રોડ પર આવેલા શ્રીકુંજ બંગલોઝમાં રહેતા દીપક મધુકાંત પટેલ અને મિતેશ મધુકાંત પટેલને વેચી મારી હતી.